PAKRUOJO RAJONO SAVIVALDYBĖS TARYBA

SPRENDIMAS

DĖL PAKRUOJO RAJONO SAVIVALDYBĖS TARYBOS ANTIKORUPCIJOS KOMISIJOS SUDARYMO IR VEIKLOS NUOSTATŲ PATVIRTINIMO

2023 m. gegužės 25 d. Nr. T-136

Pakruojis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 4 punktu, 22 straipsnio 2 dalimi, 24 straipsnio 1, 3 dalimis, Pakruojo rajono savivaldybės tarybos veiklos reglamento, patvirtinto Pakruojo rajono savivaldybės tarybos 2023 m. kovo 23 d. sprendimu Nr. T-81 „Dėl Pakruojo rajono savivaldybės tarybos veiklos reglamento patvirtinimo“, 235, 247 ir 249 punktais, Pakruojo rajono savivaldybės taryba nusprendžia:

1.	Nustatyti Pakruojo rajono savivaldybės tarybos Antikorupcijos komisijos narių skaičių – 9.

2.	2023–2027 m. kadencijos Pakruojo rajono savivaldybės tarybos įgaliojimų laikui sudaryti Pakruojo rajono savivaldybės tarybos Antikorupcijos komisiją (toliau – Komisija):

2.1. Žygimantas Macevičius – Pakruojo rajono savivaldybės tarybos narys (Komisijos pirmininkas);

2.2. Erika Kižienė – Pakruojo rajono savivaldybės tarybos narė (Komisijos narė);

2.3. Vida Remeikienė – Pakruojo rajono savivaldybės tarybos narė (Komisijos narė);

2.4.	Robertas Ašmanavičius – Pakruojo rajono savivaldybės tarybos narys (Komisijos narys);

2.5.	Marius Šilinskis – Pakruojo rajono savivaldybės tarybos narys (Komisijos narys);

2.6.	Ilona Gelažnikienė – Pakruojo rajono savivaldybės tarybos narė (Komisijos narė);

2.7.	Saulius Gegieckas – Pakruojo rajono savivaldybės tarybos narys (Komisijos narys);

2.8.	Juozas Pupinis – Pakruojo rajono savivaldybės tarybos narys (Komisijos narys);

2.9.	Mindaugas Gudas – Pakruojo rajono savivaldybės tarybos narys (Komisijos narys).

3. Patvirtinti Pakruojo rajono savivaldybės tarybos Antikorupcijos komisijos veiklos nuostatus (pridedama).

4. Pripažinti netekusiais galios:

4.1. Pakruojo rajono savivaldybės tarybos 2019 m. gegužės 30 d. sprendimą Nr. T-157 „Dėl Pakruojo rajono savivaldybės tarybos Antikorupcijos komisijos sudarymo“ su visais pakeitimais ir papildymais.

4.2. Pakruojo rajono savivaldybės tarybos 2020 m. gruodžio 22 d. sprendimą Nr. T-351 „Dėl Pakruojo rajono savivaldybės tarybos Antikorupcijos komisijos nuostatų patvirtinimo“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras	Saulius Margis

PATVIRTINTA

Pakruojo rajono savivaldybės tarybos

2023 m. gegužės 25 d. sprendimu Nr. T-136

PAKRUOJO RAJONO SAVIVALDYBĖS TARYBOS ANTIKORUPCIJOS KOMISIJOS VEIKLOS NUOSTATAI

I SKYRIUS

BENDROSIOS NUOSTATOS

1.	Pakruojo rajono savivaldybės tarybos Antikorupcijos komisija (toliau – Komisija) yra sudaroma Pakruojo rajono savivaldybės tarybos (toliau – Taryba) sprendimu, Tarybos įgaliojimų laikui.

2.	Komisijos veiklos nuostatai (toliau – Nuostatai) nustato Komisijos veiklos teisinius pagrindus, veiklos sritis, teises ir pareigas, veiklos organizavimą.

3.	Komisijos tikslas – pagal kompetenciją koordinuoti Pakruojo rajono savivaldybės (toliau – Savivaldybė) politikos įgyvendinimą korupcijos prevencijos srityje išskiriant prioritetines prevencijos ir kontrolės kryptis, nuosekliai įgyvendinant priemones, didinančias korupcijos prevencijos veiksmingumą, didinti administracinių, viešųjų ir kitų viešojo sektoriaus paslaugų teikimo kokybę, nagrinėti korupcijos ir su ja susijusius reiškinius bei atvejus, priimti sprendimus nagrinėjamais klausimais ir kontroliuoti jų vykdymą.

II SKYRIUS

KOMISIJOS VEIKLOS TEISINIAI PAGRINDAI

4.	Komisija savo veikloje vadovaujasi Lietuvos Respublikos Konstitucija, Lietuvos Respublikos vietos savivaldos įstatymu, Lietuvos Respublikos korupcijos prevencijos įstatymu, Lietuvos Respublikos viešojo administravimo įstatymu, kitais teisės aktais, reglamentuojančiais korupcijos prevencijos ir kontrolės, korupcijai atsparios aplinkos kūrimo sritis, Tarybos sprendimais, Nuostatais.

5.	Komisija savo darbe remiasi Lietuvos žmonių visuotinai priimtomis moralės, etikos ir prigimtinės teisės nuostatomis. Komisijos darbas grindžiamas kolegialiu klausimų svarstymu, teisingumo, sąžiningumo, protingumo principais, asmenine Komisijos narių atsakomybe už jos kompetencijai priskirtų klausimų svarstymą, už sprendimų priėmimo nešališkumą.

6.	Komisija nagrinėja korupcijos ir su ja susijusius reiškinius bei atvejus, priima sprendimus nagrinėjamais klausimais ir kontroliuoja jų vykdymą, analizuoja Savivaldybės institucijų, įstaigų ir įmonių sprendimus, sudarančius sąlygas korupcijai bei nusikaltimams ir kitiems teisės pažeidimams, siekia, kad tokie sprendimai būtų panaikinti. Taip pat teikia pasiūlymus Savivaldybei, Tarybai dėl teisės aktų priėmimo ir tobulinimo, korupcijos bei kitų teisės pažeidimų prevencijos ir užkardymo.

III SKYRIUS

KOMISIJOS VEIKLOS SRITYS

7.	Komisija:

7.1.	Tarybos veiklos reglamento (toliau – Reglamentas) nustatyta tvarka Tarybos ar mero iniciatyva dalyvauja atliekant Savivaldybės institucijų teisės aktų projektų antikorupcinį vertinimą;

7.2.	dalyvauja rengiant Savivaldybės korupcijos prevencijos veiksmų planą ir teikia išvadas merui ir Tarybai dėl šio veiksmų plano ir jo įgyvendinimo;

7.3.	nagrinėja Savivaldybės bendruomenės narių, valstybės institucijų, gyvenamųjų vietovių bendruomenių ar bendruomeninių organizacijų atstovų siūlymus ir pastabas dėl kovos su korupcija priemonių vykdymo;

7.4.	informuoja visuomenę apie savo veiklą, vykdomas korupcijos prevencijos priemones Savivaldybėje, taip pat apie kovos su korupcija rezultatus;

7.5.	korupcijos prevencijos tikslais analizuoja Savivaldybės administracijos, biudžetinių ir viešųjų įstaigų, kurių savininkė yra Savivaldybė, ir Savivaldybės valdomų įmonių atliktus viešuosius pirkimus ir apie galimus korupcijos atvejus informuoja Savivaldybės merą, Tarybą, kompetentingas institucijas ar įstaigas. Antikorupcijos komisijos pirmininkas ir nariai turi teisę susipažinti su visa analizuojamų viešųjų pirkimų informacija;

7.6.	atlieka kitas kituose teisės aktuose nustatytas funkcijas, susijusias su Savivaldybėje įgyvendinama valstybės politika korupcijos prevencijos srityje.

IV SKYRIUS

KOMISIJOS TEISĖS IR PAREIGOS

8.	Komisija turi teisę:

8.1.	teikti Savivaldybei, Tarybai ar Savivaldybės institucijoms ar įstaigoms pasiūlymus korupcijai atsparios aplinkos kūrimo klausimais;

8.2.	nustatyti priemones, skatinančias korupcijai atsparios aplinkos kūrimo užtikrinimą;

8.3.	gauti metodinę informaciją korupcijai atsparios aplinkos kūrimo klausimais iš Specialiųjų tyrimų tarnybos ar kitų korupcijos prevencijos subjektų;

8.4.	į Komisijos posėdžius kviesti Tarybos narius, Savivaldybės administracijos valstybės tarnautojus ir darbuotojus, Savivaldybės įmonių ir įstaigų vadovus ir darbuotojus ir gauti jų paaiškinimus žodžiu ir raštu;

8.5.	gauti Komisijos įgaliojimams vykdyti reikalingą informaciją iš valstybės ar Savivaldybės institucijų, įstaigų ir valstybės ar Savivaldybės valdomų įmonių.

9.	Komisijos pareigos:

9.1.	pagal kompetenciją įgyvendinti valstybės politiką korupcijai atsparios aplinkos kūrimo srityje;

9.2.	užtikrinti, kad būtų vykdomos Lietuvos Respublikos korupcijos prevencijos įstatymo ir kitų korupcijai atsparios aplinkos kūrimą reglamentuojančių teisės aktų nuostatos;

9.3.	šalinti teisės aktų reikalavimų pažeidimus;

9.4.	teikti korupcijos prevenciją vykdantiems ar už korupcijai atsparios aplinkos kūrimą atsakingiems subjektams informaciją, reikalingą kuriant korupcijai atsparią aplinką;

9.5.	siekti, kad Savivaldybės administracijos struktūriniuose padaliniuose, seniūnijose, Savivaldybės įmonėse, biudžetinėse įstaigose, viešosiose įstaigose, kurių steigėja yra Savivaldybė būtų vykdomi korupcijos prevenciją reglamentuojančių teisės aktų reikalavimai;

9.6.	skatinti visuomenės nepakantumą korupcijai ir jos apraiškoms;

9.7.	sudaryti galimybes asmenims teikti nuomonę ir pasiūlymus dėl korupcijai atsparios aplinkos kūrimo;

9.8.	koordinuoti ir kontroliuoti korupcijos prevencijos veiksmų planų įgyvendinimą;

9.9.	neskelbti informacijos, kurią sužinojo tyrimo eigoje, kol Komisija nebaigė tyrimo ir nepriėmė sprendimo dėl nagrinėjamo klausimo, jeigu tai gali pažeisti asmens teises, pakenkti tyrimui arba ji sudaro valstybės, Savivaldybės institucijų, komercinę ar kitą įstatymų saugomą paslaptį.

V SKYRIUS

KOMISIJOS VEIKLOS ORGANIZAVIMAS

10.	Komisijos pirmininką iš šios komisijos narių deleguoja Tarybos opozicija raštu, pasirašytu daugiau kaip pusės visų Tarybos opozicijos narių ir viešai įteiktu Tarybos posėdžio pirmininkui.

11.	Komisijos pirmininko pavaduotoją Komisijos narių siūlymu iš šios Komisijos narių – Tarybos narių daugumos – skiria Taryba.

12.	Komisijos pirmininku tarpti pretenduojantis Tarybos narys privalo būti nepriekaištingos reputacijos. Jis nelaikomas nepriekaištingos reputacijos, jeigu per pastaruosius 3 metus buvo pripažintas šiurkščiai pažeidęs Lietuvos Respublikos viešųjų ir privačių interesų derinimo įstatymą, taip pat jeigu jis atitinka Lietuvos Respublikos vietos savivaldos įstatymo 11 straipsnio 1 dalyje nustatytas sąlygas.

13.	Komisijos pirmininkas šaukia Komisijos posėdžius, nustato ir jų datą ir vietą, sudaro posėdžio darbotvarkę. Komisijos nariai turi teisę siūlyti pakeisti ar papildyti darbotvarkę.

14.	Komisijos posėdis yra teisėtas, jeigu jame dalyvauja daugiau kaip pusė visų Komisijos narių.

15.	Komisijos posėdis gali vykti nuotoliniu būdu arba mišriuoju būdu. Sprendimą organizuoti posėdį nuotoliniu arba mišriuoju būdu priima Komisijos pirmininkas savo iniciatyva arba gavęs Komisijos nario prašymą dalyvauti posėdyje nuotoliniu būdu.

16.	Komisijos nariai sprendimą svarstomu klausimu priima atviru balsavimu paprasta balsų dauguma. Kiekvienas Komisijos narys turi po vieną balsą. Balsuojant susilaikyti negalima. Jei balsai pasiskirsto po lygiai, lemia posėdžio pirmininko balsas.

17.	Komisiją aptarnauja Savivaldybės mero paskirtas valstybės tarnautojas – Komisijos atsakingasis sekretorius.

18.	Komisijos posėdžiai protokoluojami. Protokolą pasirašo Komisijos (posėdžio) pirmininkas ir protokolą surašęs Komisijos sekretorius.

19.	Komisijos posėdžių metu daromas garso ir vaizdo įrašas.

20.	Komisijos posėdžiai, išskyrus kai organizuojamas uždaras posėdis, transliuojami tiesiogiai.

21.	Komisijos posėdžių garso ir vaizdo įrašai perduodami Teisės ir civilinės metrikacijos skyriaus Informacinių technologijų poskyriui bei Dokumentų ir archyvų įstatymo nustatyta tvarka saugomi informacinėse laikmenose ir skelbiami viešai reglamento XVI skyriuje nustatyta tvarka savivaldybės interneto svetainėje.

21.1.	Komisija gali nuspręsti netaikyti 15 ir 16 punktų nuostatų;

21.2.	svarstant valstybės, tarnybos, komercinę paslaptį sudarančią, su asmens duomenimis, kurių viešinimas neatitiktų Reglamento (ES) 2016/679 reikalavimų, susijusią informaciją ir (ar) teisės aktų, kuriuose yra valstybės, tarnybos, komercinę paslaptį sudarančios, su asmens duomenimis, kurių viešinimas neatitiktų Reglamento (ES) 2016/679 reikalavimų, susijusios informacijos, projektus, posėdžių garso ir vaizdo įrašai neviešinami.

22.	Kiekvienais metais iki birželio 1 d. Komisija atsiskaito Tarybai už savo veiklą praėjusiais metais pateikdama metinę veiklos ataskaitą. Ataskaitą pristato Komisijos pirmininkas arba jo pavaduotojas.

23.	Visa informacija, susijusi su Komisijos veikla (Komisijos veiklą reglamentuojantys teisės aktai, jos veiklos ataskaitos, pranešimai, skirti visuomenės informavimo priemonėms ir pan.), skelbiama Savivaldybės interneto tinklalapyje www.pakruojis.lt

VI SKYRIUS

BAIGIAMOSIOS NUOSTATOS

24.	Už Komisijos dokumentų registravimą, Komisijos posėdžių protokolų įforminimą, sprendimų išsiuntimą suinteresuotiems asmenims atsakingas Komisijos atsakingasis sekretorius.

25.	Komisijos posėdžių laiku, taip pat kitais Reglamento nustatytais atvejais Tarybos narys atleidžiamas nuo tiesioginio darbo ar pareigų bet kurioje institucijoje, įstaigoje, įmonėje ar organizacijoje, išsaugant jam darbo vietą.

26.	Komisijos nariai, kurie nėra Tarybos nariai, Komisijos posėdžių metu atleidžiami nuo tiesioginio darbo ar pareigų bet kurioje institucijoje, įstaigoje, įmonėje ar organizacijoje išsaugojant jiems darbo vietą. Už darbą Komisijoje apmokama Lietuvos Respublikos valstybės ir savivaldybių įstaigų darbuotojų ir komisijų narių darbo apmokėjimo įstatymo nustatyta tvarka.

27.	Komisijos nariai, pažeidę šiuos Nuostatus, atsako teisės aktų nustatyta tvarka.

28.	Nuostatai keičiami, pildomi ar pripažįstami netekusiais galios Tarybos sprendimu.

______________________________